
NIOBRARA DEANERY CONVOCATION 
OMNICIYE TANKA KIN 

August 20. 21, ‘22 anpetu hena en Crow 
Creek, Fort Thompson, S. D. en Niobrara 
Deanery Convocation Omniciye Tanka he 
yuhapi. Anpetu Itopa htayetu wiyawapi 19 
hehan oyate okaspe etanhanhan ahihunni, qa 
oiyokipiya ahitipi. Qa htayetu kin de en 
wicasa wakan ataya tawicupi om wosnakaga 
waawanyaka ti kin en Bishop qa ateyapi kici 
wotapi. He htayetu kin woecon hca wanica 
tka ee witaya wahpewokeya en do wan pi qa 
Rev. David Clark petijanjan on wiciteowapi 
etanhan pazo. Yewicafipi hipi ataya wica- 
caje owicawapi, hecen oyanke en wicunkipi 
kin ipi hena tuktenkten unpi kta ecenkcen 
ewicahdepi. 

Anpetu yamni mniciyapi iyohi hanhanna 
sakowin apa hehan Wotapi Wakan icupi, 
Anpetu Izaptan hanhanna Wotapi Wakan 
icupi he Bishop Roberts yu wakan, qa Rev. 
Neville Joyner, Rev. D. W. Clark, qa Rev. 
R. P. Frazier hena okiyapi. Owankayujaja- 
pi en the Ven. E. Ashley yu wakan, qa Rev. 
John Flockhart, Rev. A. B. Clark, qa Rev. 
Wm. Holmes hena okiyapi. Anpetu Wakan 
hanhanna en Rev. R, P. Frazier yuwakan, 
qa Rev. H. H. Whipple okiya. Inonpa Wo- 
tapi Wakan icupi he Bishop Burleson iye 
yuwakan, qa Bishop Roberts qa wosnakaga 
tona okiyapi. Sakowin apa Wotapi Wakan 
icupi ecee hena en opawinge samsam iyeya 
icupi. Qa hena ataya en womnaye kin ma- 
zaska 93.56 wahecetu. 

Wica omniciye iyotankapi en taku ota hca 
yustanpi sni. Tka taku tona econpi hena 
dee- Dakota Wicasa Wakan mazaska awan- 
yaka Rev. John Flockhart he report hdawa. 
Convocation tamazaska awanyake cin nakun 
report hdawa. Qa dena on committee etan- 
han iwanyakapi qa hecetu wicakicidapi. Qa 
Anpao iapi kaliniga itancan he nakun report 
hdawa, qa wohdake cin en wotanin wowapi 
de on mazaska 116.00 henakeca oicazo unyu- 
hapi oyaka. Convocation kin mazaska iye- 
hakeca Convocation Fund etanhan Anpao kin 
qupi. Omniciye en wicasa nom on resolution 
eya Rev. A. B. Clark kaga, qa hena omniciye 
kin icupi. Rev. Joseph Groodteacher Ohwoju 
pyanke en wosnakaga waawanyaka un tka 
qon, wanna wiconi de ihunnikiya, wicasa wa- 
ste qa owotanna heca, he kiksuyapi qa on 
ataya inajinpi. Nakun Rev. Dr. Bradner 
New York City etanhan hi qa omniciye opeya 
un, , wicasa he Niobrara Woonspe unkicicaga- 
pi hee, he hi kin on pidapi on ataya inajinpi. 

Convocation en nakun taku tona okitanin hi- 
yu kin. Bishop kin napin wohdakapi. Arch- 
deacon kin omniciye napin, wica qa winyan 
mniciyapi hena wowicakiyaka. Anpetu Wa- 
kan hanhanna kin en dena Bishop Burleson wi- 
casa wakan, Deacon, wicakaga: Iver Eaglestar, 
Joseph Paints-yellow, Christian Whipple, qa 
Cyril Rouillard; owecitihan Bishop en awica- 
hipi kin. Rev. Robert Frazier, Rev. Dallas 
Shaw, Rev. Dr. John Burleson, qa Rev. Paul 
Barbour. Anpetu Wakan htayetu en nakun 
dena Catechist wicakag'api, John Tuttle, Jo- 
seph Braveheart, Wallace Zephier, qa Thomas 
Heminger; owecinhan Bishop en awicahipi 

kin. Rev. P. Barbour, Rev. Neville Jojmer, 
Rev. John Flockhart, qa Rev. A. B. Clark. 

Omniciye en mazaska ahipi kin widwita- 
ya decen ahipi: Winyan omniciye mazaska 
3,227.22; Wica ahipi kin 502.50; Tecapi Y. 
P. S. L. 582.92; TkinyarTkin nakun Deacon- 
ess Baker okiyapi decen mnakiyapi 8C.20; 
witaya $4392.84. 

Omniciye tanka owasin en dowanpi ofijaye 
wan ohinni dowanpi qa cajepi hena deepi, 
Dowan itancan Rev. .Duvid Swan. Kiyufioe- 
speya ho kiconpi kin. Sopranos: Mrs. D. A. 
Swan, Mrs. Redl)utfalo, qa Mildered St. 
John; Altos: Gladys Wells, Rosalie Redhail, 
Celeste Cooper qa Susie Briggs; Tenors: Cooke 
White, Allen Middleterit, Daniel Quilt, qa 
Llewellyn Selwyn; Bass: Wm. Voice, John 
Sully, qa Van St. John; isnasnana dowanpi 
kin Wm. Voice qa Cooke White hena eepi. 

Qmniciye de en nakaha taku wanji wan- 
kanwapa najin kin he tecapi mniciyapi kin 
hee. Dehan waeconpi wanji tohinni Convo- 
cation en itokam heconpi sni wan dehan econ- 
pi he tecapi mazaska ahipi kin hee. Mrs. 
Betty Ashley, Psehtin tawicu he Niobrara 
Deanery imahen Y. P. S. L. tecapi okodaki- 
ciye ataya itancan, qa convocation en tecapi 
itancan kin he Miss Anna Lambert hee. Mis- 
sion, S. D. etanhan, wikofi^a kin de.St. 
Mary’s School hen wayawa. Wica tawomria- 
ye ahipi kin, tecapi womnaye ahipi kin kici 
iciwanyaka po. 

Convocation ayustanpi ohakam anpetu to- 
kaheya August 23 hehan Bishop napin. Arch- 
deacon, Wosnakaga waawanyaka qa Wosna- 
kaga wawokiya hena witaya mniciyapi, wi- 
cohan tawapi tantanhan on mniciyapi. De 
en taku wanji yustanpi qa tokatakiya okaspe 
iyohi he ohnayan yapi kte kin he. Detanhan 
tokatakiya okaspe iyohi winyan mazaska ka- 
mnapi qais wica mazaska kamnapi qais taku 
mazaska keceyas iye totonwepi en mazaska 
tipi tawapi en ehnakapi kte sni, tka ee Wo- 
snakaga waawanyaka tawapi qupi qa Sioux 
Falls otonwe hen Minnehaha National Bank 
hen ehnakapi kta, qa Executive Secretary 
unkitawapi Mr. W. D. Swain iye Certificate 
of Deposit heca wicaqu kta, he ohnayan wa- 
yustanpi, de Bishop tawiyukcan qa ohnayan 
yustanpi. Taku on de heconpi kin he maza- 
ska tipi cikcistinna kin dena ota suta sni, qa 


okodakiciye wakan tamazaska ota atakuni 
sni, heon tokatakiya icihnaye gniyan okoda- 
kiciye wakan tamazaska hena idagyepicaya 
wanke kta e heon heconpi. Hanhanna de 
mniciyapi sni itokam Wosnakaga en unpi 
ataya Wotapi Wakan icupi. 

Omniciye kin en dena en unpi. Bishop 
Burleson, Bishop Roberts, Archdeacon Dr. 
Ashley, qa Wosnakage cin, Robert Frazier, 
John Flockhart, A. B. Clark, N. Joyner, 
Dallas Shaw, John Clark, Paul Barbour, H. 
H. Whipple, John Deco ry, T. J. Rouillard, 
L. M. Rouillard, Wm. Holmes. Dr. John 
Burleson, P. C. Brugier, John Promise, qa 
nakun E. F. Siegfriedt, Yankton etanhan, 
qa Dr. Bradner New York City etanhan. 

Oyanke wan en Convocation yuhapi token 
okihipi tokantanhan hipi hena tanyan wica- 
kuwapi. Ihunniyan omniciye owasin waste- 
ste. Qa tokata tukten Convocation mniciye 
kte cin he Standing Rock Inyanbosdata oyan- 
ke heciya kta yustanpi. 

Convocation oitancanpi kin dena eepi. Rev. 
Wm. Holmes itancan. Rev. L. M. Rouillard 
wowapi kaga, qa Rev. John Clark mazaska 
awanyaka. 

ST. MARY’S SCHOOL 

September 7 St' Mary’s School Springfield 
en un hetanhan waniyetu itopa tokaheya econ. 
Bishop Hare St. Mary’s ehde iyohakam wan- 
na waniyetu wikcemna topa sanpa nonpa. 
Owanka wanica heon wicinyana ota en opapi 
okihipi sni. Dehan 49 cajeowapi. 

Waonspekiye waste wicunyuhapi kta: He- 
kta waniyetu etanhan, Mrs. Elliott, Miss 
Sturgis, Miss Hunt, Miss Gardner, qa Mrs. 
Marshall; Miss Curtin, New York etanhan, 
ehanna St. *Mary’s en waonspekiye wan, 
French qa English iapi onspewicakiye kta; 
Miss Elizabeth Howland, Philadelphia etan- 
han, qa Miss Hoff, he nakun Southern State 
Normal School en waonspeiciciye kta. 

August 18 hehan St. Mary’s Chapel en Ed- 
ward M. Young, Laurel, Neb., etanhan, qa 
Miss Lydia Bixby, hekta waniyetu St. Mary’s 
en waonspekiye wan, wakankiciyuzapi. Rev. 
P. H. Barbour wocekiye cin ecawicakicon. 

Hekta waniyetu hehan St Mary’s tanyan 
un heon nina unkiyuskinpi, qa tokata wani- 
yetu kin wiyuskinyan itokam awauncinpi. 

lAPI KAHNIGE TOIE 
Convocation kin en nina iciyounkicipa^ta- 
kapi, qa on Anpao kin okiyapi. Wicasta 
tonana kaspapi zaptan unqupi, qa dehan J9 
Anpao kin hdajujupi. Wosna Kaga omnici- 
ye kin en decen yustanpi: 

1. Detanhan waniyetu iyohi en wikcemna 
akihde Anpao kin unkagaiii kta. 

2. Wasicun iapi wanice kta. Wasicun ia- 
pi onn(spe kinhan, South Dakota Churchman 
icu wo. 

3. Wasicun iapi eekiya Dakota iapi en wi- 
wicawangapi wan (Mrs. Weston’s Catechism) 
tokata waniyetu eciyatanhan ahdiheunyanpi 
kta. He en woonspe wasteste iyeyayapi kta. 

TANYAN ABDEZA PO. Publicity De- 
partment qais Winy an Qmniciye qais Koska | 
Omniciye Anpao kin on wicacaje wikcemna I 
ihnipi qa uyapi kinhan $5.00 kin etanhan i 
W’anji taku cinpi kin on yuzapi kta iyowinwi- | 
cunkiyapi kta. ! 

ANPAO KIN ON IAPI KAHNIGE 
REPORT TAWA KIN 
CONVOCATION 1926' 

Hekta September wi qon tokaheya Iapi. 
Kahnige cin wicohan unqupi hetanhan, taku 
nom.iyotan econqonpi unkiyutapi: Tokaheya, 
Anpao Kin Dakota oyate iyokipipi iyecen 
wicunkicagapi kta, nakun Anpao eciyatan- 
han Niobrara Deanery en Okodakiciye Wa- 
kan kin ounkiyapi kta uncinpi; Inonpa, token 
okihipica kinhan Anpao kin woyusota tawa 
kin omaka wokajuju eciyatanhan ihdajuju kta. 

Anpao kin yeunyanpi kin otoiyohi en dena 
unyuhapi unkiyutapi: 1, wotanin unkicupi 
kin etanhan taku wiciyokipi qa iwicawaste 
kin owasin; 2, N. W. C. qa N. C. F. on oa- 
kpamni iyohi tona hdajujupi kin; 3. Okodaki- 
ciye Wakan tawicohan kin on Iapi Kahnige 
Toie kin; 4, Okodakiciye Wakan kin onspa 
wanji etanhan iteowapi wanji; 5, 0.yubdaye 
itopa kin en wasicun iapi en maka ataya etan- 
han Skain Okodakiciye taku econ kin yuo- 
taninpi. Decen sakowin akihde unkagapi. 
W^i otoiyohi Anpao kin yeunyanpi uncinpi, 
tuka. Tuka wi akenonpa on wotanin qa maza- 
ska unyuhapi sni. Wayuotanin obebe (Pub- 
licity Departments) dena unquiii iyececa, tuka. 
Wayuotanin obebe iyotan wasteste dena eepi: 
Rosebud, Corn Creek, qa Pine Ridge hetan- 
han pi. 

Hekta September wi qonhan Anpao kin wi- 
cacaje 600 yuha. Tuka dena 600 etanhan 33 
henana Anpao kin hdajujupi, qa hetanhan 
wicasta ota waniyetu ota on takuna kajujupi 
sni. Tona oicazo yuhapi kin owasin onahon- 
wicaye yeunsipi, qa kajujupi Sni kinhan, ake 
Anpao kin icupi kte sni. Heon Anpao wica- 
caje yuhe cin etanhan wicacaje 4jl ehpewica- 
yapi. Wacekiye wicasta owasin, tohan oki- 
hipi hecinhan, kajujupi kta iyececa unkiyu- 
kcanpi, tuka Tipi Wakan omniciye otoiyohi 


HERMAN RENVLLE KIKSUYAPI KTA 

Sisseton Mssion, St. Mary’s Oyanke 
lay 20, 1926 

Dear Anpao: Brther Herman Renville wo- 
wapi wan okiwa qi makipazo. Unkan heon 
nina wibdukcan. Heceena mis kici wica ni 
waun, Ina etanhai Ate kin taw icu yamni 
qa hakakta kin he danhan unkis unkicagapi, 
winyan yamni ob. 

Ho, misun tehanwoyazan on kakije qa he- 
ced nina tancan taracin ohan, owanyake ko 
owasin onsike, qa iantemasica ecee. Ho tka 
eqifes wocekiye wicohan ektakiya tuktekted 
wicasta tanka iyecd. Wowaonsida qa wo- 
waste owicohan kii en waecon qais iapi eya 
ecee. Wocekiye, Vowapi Wakan eciyatan- 
han, qa woyatan ocowan kin qa wowahokon- 
kiye wanjikji wasfeste econ, qais eya ecee. 

Tohinni wan en loksiyopa wan yuhapi qe- 
yas ni kte sni e sdodye, hecehnana takuna 
ape sniyan mni aksstan qa wocekiye ekiciye. 
Hehand hoksiyopaqon te. Wosna Kaga ekta 
ye kte qeyaS hdi sri te kta e sdodye wanyake. 
Heon miniakastanp sni te kta he tawatedye 
sni, qa heon heced tcon. Unkan de iyohakab 
Wosna Kaga kin n na pi da, tanyan econ kin 
on. Qa he wookih e okiyake. Ho, hena on 
misun onsike qeya^ wicohan wh^te wanjikji 
econ se ececa on Wxkantanka onsida kta eca- 
min eca. Akes i¥amaditaka ecee. Hekta 
Easter en wanagi makoce en ahakeh wohdake. 
Adam, Abel, Abraham, Christ, qa anpetu 
unnipi kin de en, Wakan tanka ecij^atanhan 
taku onspeunkiyapi naunhonpi kin, qa wan- 
j unyakapi qa imahen taku kapi kin hena owa- 
I sin oyake. Qa ijiya tokata Easter anpetu 
I ekta tona ni ihunnipi, qa ake wowiyuskin an- 
; petu de ohna wanagi makoce de en waeconpi 
j kinhan icunhan wanna en ijiya tancan kin den 
! wanna wanke kta e ohdake. Ho, he iyoha- 
j kam nina wanna wayazanke hehand wowapi 
jiwan kage qa wanna te kta on ihduwiyeya. 

I Tohan te kinhan token cin, token tancari kin 
: he econpi kin, he okiwa, qa makipazo, qa he- 
j na token e pazo tawa qon ohdake. 

I Odowan tona wastedaka hena okiwa, hena 
ahiyajmpi oin koyo: 81 , he ‘T need Thee 

every hour” he ohnayan ahiyayapi cin; 26, 
Rock of Ages’! he ohnayan aiiiyayapi cin. 
Qa nakun Minape wicohan cona Jeslis en 
wai kta he” eyapi qon he wastedaka keye, 
qa 95 hena owa ehnake. Qa wicasta wakan 
nom ohinni te kinhan owicohan hena ecaki- 
conpi cin. Yuha skanpi cin kin he Rev. 
Henry St. Clair, Morton, Minn, qa Rev. 
George G. Lawrence, Sisseton. Hena ob 
ihdustan ehanna heon ecetu cin, qa toni kin 
he is Quincy Plume, St. John Baptist etan- 
han kin he okiciyaka cin keye, iwacinye. Qa 
tuwe akiyuhapi kta cin kin: Matthew Gill, 
Charles Duggan. Samuel Jones, Ed Hemin- 
ger, Sidney LaBatte, qa James Burke. Qa 
Tipi Wakan kin nakun tokeh wicota esta ee 
timahen aipi cin keye. Qa tohand wanna 
tancan kin wanagi makoce kin ektakiya ayapi 
^inhan, econpi ecee kin iyecen. Ocanku kin 
itanonnuk inajin qa Priest kin henaos yapi 
qa hehand helpers qa St. Andrew Brother- 
hood kin. Odowan 93, “Nearer, My God, 
to Thee”, he ahiyayapi cin, qa ecen hen is 
tancan kin he ayapi, qa wotakuye kin hena 
yapi kta. Qa hehand B. C. U. onge en unpi 
kinhan “Oape iyohi wacinciya” hda ahiyaya- 
pi cin keye. Toked on 93 he ahiyayapi cin 
qon he: Wata tanka wan Titanic eciyapi mi- 
ni wanca kin opta u kta unkan tohinni aspaya 
okihi kte sni. Nina sutaya kagapi keyapi. 

en wacekiye wicasta yuhapi kta iyececa, heon 
kajujupi qais kajujupi sni kinhan Anpao kin 
I wicunqupi. Wanna hekta 'September wi 
i isanpa ota hdajujupi, heced dehan omaka kin 
i de on 69 hdajujupi. Nakun wacekiye wicasta 
I qa unma tonana unqupi kin kici, Anpao 202 
' yeunyanpi. Mazaska awanyake unkitawapi 
; Mr. Flockhart mazaska ota iyohi Sni yuotan- 
■ in qeyas, taku owasin unhdajujupi kin on 
caehdepi cistinna unkagapi, qa omaka woka- 
juju en ounyakiyapi kta hecinhan tokata 
omaka kin sanpa waste kta ye do. 

' P. H. Barbour, 

Iapi Kahnige. 


I 

' qa on okope sniyan wicasta kin hena en ohna 
I oicimani kagapi. Unkan wanna tohand co- 
j kaya ecen unpi qon hehand oape qon kicihi- 
I hunni. Qa taku toketu hecinpi sni hce qon 
^ wanna hed tapi kta unkan odowan kin he 
: ahiyayapi qa ecen mini wanca osbe wokokipe 
I qon en mahedkiya hanhiya Hein yapi. Qa 
■ ecen mahed iyayapi. He iyeced wanagi ma- 
i koce (cemetery) ektakiya ayapi kinhan, ahi- 
I ya.yapi ayapi qa ecen yuha imahen iyayapi 
cin keya. 

j Tona onsiwicadapi kta iyecen ohanyanpi 
! hena eqes woozikiye waste ionsiwicadapi kta 
: tka. Maka akand wotakuye tawapi kin he- 
j na. Wicacehpi wicotawacin kin ohnayan 
j hecenya tawacinpi ecee kin heon he ohinni 
abdeze, heon hena on wiyukcanpi cin keya. 

Hehand B. C. U. he wicakiksuye on keye. 
Rev. Philip Deloria on etanhan. Tohinni 
wan mayucancan qa mayuhice he on ohinni 
weksuya ce eya. Qa nakun St. James en 
Sisseton Mission kin imahen (Enemy Swim 
Lake) en B. C. U. omniciye yuhapi en wai 
unkan nina onsimadapi qa wocekiye ko on 
waecamiconpi. Heon nina pidamayanpi. Qa 
hena owasin wookiye ohna okihipica kinhan 
htaunnipi wacin, owasin onsiunkicidapi wa- 
cin ce eya. 

Witaya Wakantanka ceunkiyapi, qahtaun- 
kinipi kta ce. Owasin waunHtanipis’a, qa 
ononsikapi kin heon onsiunkicidapi kta. Qs. 
wookiye ohna maunnipi kta iyececa. Qa 
maka amakatapi kinhan 97 ahiyayapi qa eha- 
kehein St. Andrew odowan, 178, ahiyayapi 
cin keye, owape qa waste wadake qa inawape 
heced en ahakehein ahiya.yapi wacin ce eya. 

Ho, eqes te qon hehand iyecenya owasin 
ecakiconpi, qa nina pidamayanpi. Herman 
Renville eya tankaya sdodyapi omniciye i 
ecee, qa wayawapi (school) ektakta koska 
sdodwicaye hena eciyatanhan wasdodye. Rev. 
Paul H. Barbour Helper kaonspe qa hetanhan 
helper heca un qa wayazanke qeyas hehan- 
yan, nakun wocekiye owicohan en tohanyan 
htani okihi en skan. Qa ecen wicohan hdu- 

James Renville., 

LOWER BRULE HOKSINA WASTE 
NOM TAPI 

Alfred Lawrence Barker. Rev. Alfred Barker 
cinhintku wanji, March 25, 1908 tonpi, qa 
June 27, 1926, hehan Pierre otonwe en tima- 
hed oniwanpi wan en cante wasake Sni on ta. 
He hoksidan wahbadan qa wacinksapa. lye- 
hantu ca wocekij^e on tipi wakan en un qon, 
qa ohodayan otakiya Wotapi Wakan icu. 
Iapi kahnige cin Kul Wicasa Makoce en un 
qonhan, M^eek Day Church School en tanyan 
sdodye qa nina wastedaka, qa tokata wicasta 
wasake qa waste un kta kecin, tuka. All 
Saints, Ponca Creek, Herrick, wanagi ma- 
koce enhapi. Rev. Robert Benedict, Winner 
etanhan, wocekiye eoon. Takuwicaye cin odo- 
wan kin dc owaunsipi: 

“A loved one from ua has gone, 

A voice we heard is stilled, 

A place is vacant in our home, 

Which never can be filled.” 

Philip Strieker, Messiah Chapel etanhan, ho- 
ksidan wastedakapi wan, qa Wotapi M^akan 
en opa wanji, August 25, 1926, hehan ta. 
August 28, hehan Messiah Chapel en hapi. 
Rev. A. Barker wocekiye econ. 

WOSNA KAGA OMNICIYE 

Convocation yu^tanpi qonhan, Monday Au- 
gust^ 23 hehan, Bishop nopin, Wosna Kaga 
IT, qa Mr. W. D. Swain, Wowapi Kaga 
Itancan unkitawapi, owohdake en opapi. To- 
kaheya T;30 a. m. Bishop Burleson Wotapi 
Wakan wicaqu. 

9 a. m. hehan owohdake kin iyotankapi, 
qa taku okitanin ota iwohdakapi. Hena 
etanban tonana cajebdate kta. 

1. Quotas. Oyanke iyohi mazaska tona 
kicunpi kta iyececa hecen kapi. Okodakici- 
ye Wakan tawicohan tanyan iyopte kta heon, 
N. W. C. qa N. C. F. quota henaos toked 
oyanke qa ti wakan omniciye iyohi wicakida- 
pi, iyeced hdajujupi kta iyececa. Wanjikji 
quota tawapi ehaes tanka iyukcanpi naceca, 
tuka. Unkiyepi owasin wicohan tanka un- 
kayapi, qa niye on^pa nitawa ecanon sni kin- 
han, nikiyedan-ti kin wicohan tawa wicohan 
nitawa ko econ seececa. Hecetu kta iyececa 
sni. Oyanke wan en Yewica^ipi Wakiya 
Omniciye waste yanka hecinhan, qa nina wo- 
wasi econpi kinhan, wasakayedan quota hda- 
jujupi kta. Nakun Okodakiciye Wakan ed 
opa iyohi qa tiwahe iyohi mazaska tona hda- 
jujupi kta iyecece cin sdonyapi kinhan, ataya 
econpica kta. Ake Sioux Falls en Provincial 
Synod mniciyapi kte cinhan Wosna Kaga 
Awanyakapi mniciyapi qa de iwohdakapi kta. 

2. South Dakota en mazaska tipi cistinna 
ota ksawahanpi, qa otakiya Okodakiciye Wa- 
kan tamazaska toki ehpekiyapi, heon maza- 
ska tipi wasaka wanjidan en mazaska unkita- 
wapi ataya ehnakapi kta cajeyatapi. Sioux 
Falls en Minihaha National Bank en mazaska 
unkitawapi awanunkiciyakapi kta e Mr. 
Swain ounkiyapi kta on owowiyukcan wan 
kagapi kta. Tohan wosna kaga mazaska 
qupi kinhan. Dr. Ashley icupi wowapi wi- 
caqu kin etan wanji wosna kaga wicaqu kta. 

3. January wi en peta okodakiciye maza- 
ska ataya kajujupi kta iyececa. 

4. Tipi Wakan wanji apiyapi kta iyececa 
kinhan, he oyate wicohan tawapi kin, qa 
Warden iwanyake kte cin hee. 

5. Easter elections en tipi wakan iyohi en 
oyate kin Warden qa Clerk (wowapi kaga) 
cajewicayatapi, tuka Bishop kin he wicakici- 
yusuta kta. Warden kin he tipi wakan 
awanyake kta, tuka tuwe qais tohan qais ta- 
ku on unpi kta, he awanyaka iyowinkiya 
okihi sni. He en Wosna Kaga Awanyake 
he itancan. 

7. Niobrara Catechism teca kin. Detanhan 
tuwe Niobrara Catechism on tanyan onspe- 
wicakiyapi sni kinhan. Bishop nopin wica- 
yusutapi econpi kta tawatedyapi sni. Bishop 
Burleson keya. De wiwicawangapi tuwe cin- 
pi kinhan tona cinpi kinhan Dr. Ashley iyo- 
wincodan wicaqu kta. Nakun Christian wo- 
wapi cistinna tokeca tonana kagapi kta Bish- 
op econwicasi. 

8. Niobrara Course hecetu wanjica Christian 
woohoda woonspe unyuhapi kta cajeyatapi. 

9. Bishop omanipi kte cin on hekta omaka 
wosna kaga omniciye kin en toked yustanpi, 
he iyowicakipi heon, ake econpi kta: Crow 
Creek, Looker Brule, qa Sisseton hena Octo- 
ber wi kin en wicai kta, December oko inonpa 
kin en St. Mary’s owayawa kin wocekiye wo- 
wasi econ ocokaya se etan Ihanktonwan qa 
Isanyati oyanke en wicai kta. Wakpaipa- 
ksan kin he Bishop iye toked waste kecin 
ohna awanyake kta. Cheyenne, Pine Ridge, 
Corn Creek, Rosebud qa Standing Rock hena 
May wi kin he en wicai kta. 

10. Tipi Wakan unkitawapi kin eciyatan- 
han Christ ekta hi pi kta e wasicun unkikiye- 
pidan-ti tona unkiyopeyapi ounyanpi owicun- 
kiyapi kta iyececa. 

11. Anpao Kin. Detanhan Anpao kin en 
wasicun iapi wanice kta. Tona wasicun iapi 
cinpi kinhan South Dakota Churchman wo- 
tanin wowapi icupi okihipi kta. Tokata wa- 
niyetu en sakowin akihde eekiya wikcemna 
akihde Anpao kin unkagapi kta Bishop econ- 
unsipi. Anpao iyohi en oyubdaye itopa kin 
en toked Archdeacon econunsipi kin woonspe 
wanjikji ahdiheunyanpi kta. 

12. General Convention en Wocekiye Wowa- 
pi kin en onspaspa ayutokecapi esta, Dakota 
Wocekiye Wowapi kin tohanyan Bishop yuto- 
keca sni kin hehanyan hecehnana unkunpi kta. 

13. Eucharist (Wotapi Wakan wicohan) 

i 


WINYAN OMNICIYE TANKA KIN 

Convocation Winyan Omniciye iyotankapi, 
August 20, 1926. Lowanpi na Bishop Rob- 
erts wocekiye econ, na hehanl wowapi kage 
cin Mrs. Red Buffalo hee, tka wanna wanji 
kahnigapi kta iyehantu. Hece ake hecena 
wowapi kagin kta yustanpi. Icunhan wanna 
wicokan hiyaya wotapi kta iyehantu. Hece 
Bishop Burleson wocekiye econ na asnikiyapi. 

Hehanl wicokan sanpa kin hehanl ake 
omniciye iyotankapi, olowan 102 ahiyayapi, 
na itancan Mrs. R. P. Frazier woglake, na 
wowapi kage cin hekta woecon kin yawa eyas 
takuni yusna sni kin heon (approved) iyeya- 
pi. Hehanl kahnih hipi kin, delegates kin, 
cajewicayatapi na 160 ftgluptapi. Hehanl 
Mrs. Sophie Williamson, winyan omniciye 
wakeya awanyake cin on oiglakapi (report) 
glohi. Wakeya womnaye kin $39.95 yuha 
hecel takuni yusna sni on approved iyeyapi. 

Na hekta omaka on hehan New Orleans 
ekta Mrs. Sophie Williamson kahnih yesipi 
kin on $47.97 on yin kta winyan qupi, tuka 
ye sni kin on hena tokel econpi kte cin itan- 
can kin, Mrs. R. P. Frazier iwicayunge kin 
on, Mrs. Dallas Shaw hena Dakota Wicasa 
YV akan Tawomnaye el iyayin kta wacajeyate, 
na on najinpi na yustanpi. 

Hehan Mrs. Ashley, New Orleans ekta 
omniciye i kin on woglake, na he Mrs. B. P. 
Lambert iyekiciska jmkan watohantu wan 
peji qeya tokeca oyake eyas, he woeye kin 
Dakota ekta onpi sni canke, hel ieska kin bo- 
keh inajin na watohan takuni eye gni najin. 
Convocation winyan omniciye can el Mrs. B. 
P. Lambert oieska on qon tokehca kela ka 
iapi wan yuieska okihi sni. Hehanl Mrs. 
Julia Deloria, Mrs. Jennie Wright kici teca- 
pi omniciye ekta ikiciyuskin woeye kin ewi- 
cakiyapi kta on wicakahnigapi. He icunhan 
ins eya tecapi etanhan nom winyan omniciye 
el kahnih hipi, Miss Anna Lambert na Miss 
Thelma Menzie, hena eepi, na wowapi wan 
wicoie lecel yanka ca glohipi: Winyan Omni- 
ciye kin wocekiye eyapi can teca omniciye 
kin tokatakiya tokel wasagya unyanpi kte cin 
on wocekiye eyapi ni unkecinpi. 

Hehanl Winyan Omniciye tawoope kin he 
Mrs. Ray Holmes yawa. Hehanl Mrs. A. B. 
Clark he Bishop Biller Tawomnaj^e tka qon, 
heon woglake. Na Mrs. B. P. Lambert, 
Mrs. Dallas Shaw henaos Dakota Wicasa 
Wakan Tawomnaye kin on woglakapi. To- 
na September Drive kin econpi kin $60.70 
henakeca, Mrs. R. P. Frazier yaotanin. Na 
hehanl wicincala unkitawapi kin taku onspe- 
wieunkiyapi he, eyapi kin heon lenakeca wo- 
glakapi: Mrs. Elliott, Mrs. Williamson, Mrs. 
Maggie Ellis, Dr. Ashley, na Bishop sunkaku. 

Saturday morning. Olowan 111 ahiyayapi 
na Bishop Burlegon wocekiye econ. Dr. 
Ashley woglake, na hehanl mazaska ekihna- 
kapi na iglustaniii sni ecel wicokan hiyaye 
hecel Dr. Ashley wocekiye eye, na asnikiyapi. 

Hehanl wicokan sanpa el ake omniciye 
econpi, 162 ahiyayapi, na mazaska ekihnaka- 
pi na hehanl Miss Dickson etan wowapi wan 
winyan omniciye wicaqu ca Bishop Burleson 
wicakiyawa. Na ohakab winyan kin maza- 
ska tona_ ahipi heci he yaotanin: $3227.22 
hecetu kin, heon wopila olowan wan ahiya- 
yapi. Na hehanl Mrs. Lambert he Convoca- 
tion el 10 cents on wotapi kta yustanpi on, 
he ayustanpi kta wacajeyate, na he Mrs. Al- 
len Last Horse okiye, na yustanpi. 

kin en Christ tanyan uiiyuonihanpi kta on 
wahna wosnapi conkaske imahetan qa taku 
en un kin owasin, minihrha, wiyatke, qa ta- 
ku tokeca kin owasin ataya sape sni awanya- 
kapi kta. 

14. Rev. Lester Bradner, Niobrara Woon- 

spe Ookuwa kage cin. Convocation en unki- 
yopeyapi un okihi kin on, wopida unqupi. 
Nakun decen oeconwaste keya: detanhan 

Convocation en tecapi kit tohan wicagta qa 
winyan mniciyapi kte cii icunhan woonspe 
icahnih oweeihan yuhapi kta. 

15. Rosebud makoce en hoksidan o waj^awa, 
he 1927 en Bishop tokaheya yugan kta kecin 
kin, he on iwohdaka. Rakun owayawa kin 
de nahanhein caston sni, heon tuwe caje wanji 
waste kecin kinhan Bishop eced yekiyapi cin. 

3. p. m, hehan wocekiye on omniciye kin 
enakiyapi. 


Hehanl Mrs. B. P. Lambert, Mrs. Thomas 
Rouillard, na Mrs. Rosa Carpenter hena Miss 
Dickson wowapi kica^api kta wicakahnigapi. 
Hehanl Rev. R. P. Frazier hunku kin el un 
canke yupiyakel woglake, anpetu tona lei un 
kin he lila wiyuskinyan on keya woglake. 
Taku wan iyotan icantewaste kin he takosku, 
Mrs. Frazier kici iyokipiya wowapi econqon- 
pi kin he iyugkin keya. Mrs. Dallas Shaw, 
Mrs. William Holmes, Mrs. American Horse 
hena Deaconess Baker wowapi kicagapi kta 
wicakahnigapi. Mrs. Rouillard wacajeyate 
womnaye wanji Deaconess Baker kicagapi 
kta keya, na he Mrs. Cadotte okiye, na yu- 
stanpi. Unkan wamnayanpi, na $40.10 ka- 
gapi, na Rev. R. P. Frazier hunku kin he 
wowapi ojuha kin natake sni wicasi, na he- 
ya wowapi ojuha kin hel mahel tonakeca un 
heci he iyenakeca el owagnakin kte eye, un- 
Kan wanna hinhanni el $80.20 henakeca yao- 
taninpi. Na Mrs. Lambert lecel eya: Wanna 
mawega kin on tiyata waki kin, Mission 
Winyan Omniciye kin owinja wanji Deacon- 
ess Baker j^ekiyapi kta eya iglaotanin. He- 
hanl Bishop Roberts tawicu kin he wagna* 
wosnapi na akahpe na wiyatke na wak^ica 
kin hena tokel yuwakanyan kuwapi kte cin 
hena onspewicakiye kta tka hi sni kin on iye 
Bishop hena tokel econpi kte cin onspewica- 
kiye, tiyata wjnyan omniciye kin hena eepi 
wicincala kin onspewicakiyapi kta e wicaka- 
hnigapi kta. Hehan olowan 115 ahiyayapi 
na enakiyapi. 

Saturday htayetu el ake mniciyapi, na itan- 
can kin Mrs. Frazier he winyan omniciye 
oiglakapi wowapi kin heon woglake. Hehanl 
kahnih hipi kin tona woglakapi. Hehan 
Mrs. St. Pierre, Crow Creek etanhan wowa- 
hokonkiye onahon waste wan winyan kin 
ewicakiye, na ihunnikiye el cante on woceki- 
ye eye. Na ihunnikiye el Mrs. American 
Horse winyan waste kin he wopila eciyapi 
kta eye na on iyuha najinpi na pilamayaye 
eyapi. Olowan 147 ahiyayapi na enakiyapi. 

> Elizabeth Red Buffalo, 

Secretary. 

MATILDA A. LYMAN 

Matilda Aungie otonwe ciqana Sioux City, 
Iqwa, eciyapi kin hed tonpi. January 20, 
1856, he ehan, qa August 1, 1926, anpetu wa- 
kan hinhanna, wihiyayena sakowin ed ta. 
February 3, 1881 he ehan Max Lyman kici 
kiciyuza qa he te cin etanhan waniyetu za- 
ptan ni un. Qa he etanhan cinca sakdogan 
tka sakpe cistipina he ehan tapi qa etanhan 
nom nipi.. Nonpapi kin hetanhan takojakpa- 
ku napeinwanka icagapi. Clara (Mrs. Otto 
Uken) cinca . topa, qa Viola (Mrs. Jessie 
Picotte) cinca zaptan. Mrs. Picotte, Fort 
Hall, Idaho, owakpamni kin hed un. Mr. 
Picotte, tunkansina wowasi wan yuha tka 
hunku ciqon he., ehan onahonyapi qa 

he te sni itokam kdihunni. 

Tka tona ob waakiye cetu kin hena te cin 
nina icante sicapi qa he Ihanktonwan oj^ate 
kin ed tiwahe okinihan hecapi kin hakakta 
hca. Hunku wicoicage tawa kin he akicita 
wan Col. Robert Dickson eciyapi. Wicasa 
kin he oikduha tawa kin he oknayan ikduha- 
pi. Matilda wicincana bon he ehanni Sioux 
City etanhan kici ikdag hipi. Owakpamni 
kin ed iyotan kik.suyapi qon he Mrs, Victoria 
Brazeau wiwazica tehan, qa “Aunt Harriet” 
cunweku mani sni kin. Qa iyokihe kin he 
Mrs. Mary Van Meter, Fort Pierre etanhan. 
Qa iyamni kin he Josephine, Rev. Daniel 
Renville tawicu kin, qa Thomas Aungie he 
Greenwood ed tohanyan ni kin hehanyan ed 
ounyan. Qa Helen, pte yuha wicasa wan 
Buck Williams eciyapi wan Cheyenne River 
etanhan hiknayan. Tiwahe kin he Matilda 
opa qa hena wayuonihanpi qa wakodaton- 
pi, waonsidapi, qa Christian oikduha kin ed 
wasagya qa sutaya najinpi, qa tona iyotie- 
yekiyapi kin he ed ohinni wawokiyapi kta e 
wiyeya unpi. Mrs. Lyman hinknaton kin he- 
tanhan tohanyan ni kin hehanyan Greenwood 
ed maya tahepiya ti, qa tuwe kin owasin wan- 
wanyakapi qa sdonyapi, qa nina cante sicapi. 

Wicaliapi woecon kin he Rev. J. Flockhart 
econ, qa Ska-in Okodakiciye kin hed wasag- 
ya wacinyepica qon heca. ’ Cante sicapi k?n 
wicotapi kin on tipi wakan kin owicakan sni. 
Oyanke kin cunwintku kin qa takojakpaku 
kin ob cante sicapi qa ceyapi. 

PROTEST AIT EPISCOPAL OKODAKICIYE KII 

Woonspe, Woecon, na Anpetu Wakan Yawapi 

K I?N O N 

WIWICAWANGAPI 

Mrs. D. C. Weston, Kaga 
Rev. E. Ashley, LL. D., D.D, leska kaga 


WOONSPE TOKAHEYA 
Judah Okihpapi Kin 

W. Anpetu unkitawapi kin etan- 
ban tona Wakantanka wakanla un- 
sipi he. 

A. Sakowin etanhan anpetu wan ji. 

W. Anpetu okilipa na wanji wa- 
kan tnkte Wakantanka kaliniga he. 

A. Isakowin kin, Sabbaih eciya- 
pi, Okihpapi he kapi. 

W. Tokel on lecen eciyapi he. 
Wicoicage 2: o. 3. 

A. Ecin anpetu kin he ehan to- 
htani oyasin etanhan okihpa. 

W. Judah oyate kin tokel Sab- 
bath ohola wicasi he. 

A. Lila hcin. Ecin he ehan tu- 
we kasa icunhan wicohan econ kin- 
han ktepi kta. Oli. 35 : 2. 

W. Woope kin le tohinui ogna- 
yan heeel econpi kin oyaka 3^0. 
Wicayawapi 15; 36. 

A. Sabbath anpetu icunhan wi- 
casa wan canle ij^eyapi na inyan on 
kinin ktepi. 

W. Sabbath icunhan omniciye 
kta on Juda oyate woope taku 
wicaqupi he. 

A. Anpetu isakowin otoiyohi on 
omniciye wakan econwicasi. 

W. Jesus Sabbath anpetu kin 
he . ohola he. 

A. Han. Tokel econ kin he 
Synagogue (Omniciye tipi) kin he 
til iyaye “ca Wowapi Wakan yawa 
kta majin.qon he.” 

Sunday Naii Itancan Taanpctu Kin 

W. Anpetu wanji tukte Chris- 
tian wakanlapi he. 

A. Anpetu-tokaheya kin, he 
Sunday eciyapi. 

W. Anpetu isakowin kin anpetu 
tokaheya ee unkiyapi kta, tokiya- 
tanhan wookihi unyuhapi he. 

A. Wahosiye Wakan ta^ookihi 
na tohanpi kin: na omaka oyasin 
el Okolakiciye Wakan ohanye cm 
he eciyatanhan. 

W. Sunday*' anpetu kin el, 
Christian okihpapi na oholapi kta 
e tokeca kagapi he. 

A. Ecin anpetu tokaheya icun- 
han. Christ wiconte etanhan ekici- 
tuyapi. 

W. Christ econwicasi sni unkans 
Wahosi}’e Wakanpi kin anpetu kin 
he yutokecapi kta he. 

A. Hiya. Ohinni Taniya Wa- 
kan na towasake kin on ohanyanpi. 

W. Tohinni JesusWahoSiye tawa 
onspewicakiya he. Ohan. 1:1,2, 3. 

A. Omaka yamni omani un 
qonhan, na anpetu wikcemna topa 
^kini ohakam na wankan iyaye sni 
okitahena tohinni Wahosiye wa- 
kan tona wicakahnige cin, na Wa- 
kantanka tokiconze on owicakiya- 
ke ciqon he hehan. 

W. Christ Sabbath on Itancan 
ns keiciya he. Lukas 6:5. 

A. Han. “Wicasa Cinhintku 
kin he Anpetu- wakan on Itancan 
ce’’ eya. 

W. Wanikiya unkitawapi taan- 
petu kin ehantanhan Christian an- 
petu tokaheya kin oholapi he. 

A. Han. Okolakiciye taoma- 
ka oyasin el econpi, na lecel 
owancaya anpetu tokaheya oholapi 
kin, Christ na WahoSiye wakanpi 
hecel econwicasi kin he yuwicaka. 


W. Itancan taanpetu tokaheya 
el toketu he. 

A. Jesus Christ wiconte kin 
etanhan kini, na anpetu kin he 
litayetu icunhan waonspewicakiye 
tawa en igJutanin na Wahosiye- 
wicasi. John 20: 21, 22. 

W. Sunday iyokihe tokel econ 
he John 20: 57. 

A. Jesus ake waonspewicakiye 
tawa en iglutanin na Thomas wa- 
cetiingla qon wicala kta e toncan 
ikpazo he ehan. 

W. Sunday itokeca wan el toke- 
tu he. Ohan. 2: 4. 

A. Pentecost anpetu el, anpetu 
tokaheya kin he ehan Woniya 
Wakan waonspewicakiye cin awi- 
cahan. 

W. Itancan taanpetu icunhan, 
waonspewicakiye cin wacekiyapi 
ece e Wowapi Wakan etanhan oegle 
wan miciyawa wo. Ohan. 20: 7. 

A, “Unkau anpetu tokaheya kin 
he en waonspewicakiyapi kin agu- 
yapi kiyuSpa imniciyapi, hehan 
Palos wahokonwicakiya.” 

W. Lei “a^uyapi kiyuspapi” 
eyapi kin he tokel kapi he. 

A. Okolakiciye Wakan is Itan- 
can Htayetu Wotapi eciyapi kin 
he heconpi he kapi. 

W. Wayuotanin 1: 10 el tokel 
St. John, Sunday cajeyata he. 

A. He Itancan taanpetu eajeya- 
ta, Patmos wita el wowanyake 
wowinihan tawa wanyaka icunhan. 

W. Christian tokaheyapi kin to- 
kel on Itancan taanpetu kin he ca- 
jeyatapi he. 

A. Anpetu kin he icunhan Itan- 
can unkiyapi woohiye on wicagna- 
kapi etanhan piya inajin kin heou. 

W. Christian tokaheyapi kin to- 
kel Sunday oholapi he. 

A. Anpetu otoiyohi Itancan Plta- 
yetu Wotapi kin econpi, na waya- 
zankapi sni nais tiyata unpi heein- 
han ohinni wocekiye opapi ecee. 

WOONSPE INONPA 

Nakun Sunday On 

W. Eusibeus, Okolakicijm Wa- 
kan tawoyake owa qon, he Sunday 
on tokel eya he. 

A. “Otokahetanhan, Anpetu to- 
kaheya, Itancan Taanpetu eciyapi 
kin, he iyehan, Wakantanka wa- 
kanyan oholapi kta, Wowapi Wa- 
kan yawapi nahonpi kta, na Itan- 
can Htayetu Wotapi kin econpi 
kta e igluwitayapi ece” keya. 

W. Barnabas Wahosiye wakan 
kin, wowapi wan owa keyapi qon, 
he el anpetu tokaheya on tokel eya 
he. 

A. “Anpetu tokaheya kin he 
Itancanunyanpi ekicetuyapi qon 
wokiksuye on iyuskinyan ohouu- 
lapi ce” eya. 

W, Ignatius, Antioch el Bishop 
un qon, Magnesian ewicakitapi 
kin Sunday on tokel econwica- 
si he. 

A. Itancan taanpetu kin, I;an- 
can kin kini kiksuyapi eciyatanhan 
owotanla ni unpi kta wicasi. 

W. Ignatius tohinni ni he. 

A. Johannes Wahosiye wakan , 
waonspekiyapi tawa wanji ee ; na 
Wahosiye Wakanpi tapi sni Reel 
Wieasa Wakan opekiyapi. 


W. Ignatius waonspewicakiye 
tawa etanhan wanjigji Sabbath na 
Sunday nopin oholapi kte ciqon 
tokel ev/icakiya he. 

A. Juda Sabbath tawapi kin 
ohola sni wicasi, tuka Itancan Ta- 
anpetu kin ognayan owotanla 
ohanye wicasi. 

W. Justyn Martyr, omaka 148 
kin he iyehan wowapi wan kage 
ciqon he el le on tokel wayatanin 
he. 

A. “Itancan Taanpetu eca Chris- 
tian owasin yuonihan oholapi kta, 
Wowapi Wakan yawapi kta, wo- 
wahokonkiye on. na Itancan Hta- 
yetu Wotapi kin econpi kta heon 
himniciyapi ece” keya. 

W. Itancan Taanpetu kin unkis 
eya tokel yuonihan\'an ohounlapi 
kta he. 

A. Tipi Wakan tawa kin el Wa- 
kantanka ohounlapi kta, na tokel 
unkokihipi kinhan woohola sanpa 
na sanpa unkakiciciyapi kta iye- 
ceca. 

W. Sunday icunhan woohola wi- 
cohan nakun taku econqonpi kta 
he. 

A. Wowaonsiia wicohan ocaje, 
wayazankapi wanwicayag iinhipi, 
na lo oinpi wowicunqupi kta he- 
na ee. 

W. Wanikiya unkitawapi kin 
le ognayan onspeunkiyapi he. 

A. Han. Ecin Sabbath icunhan 
Jesus tona wayazankapi kin asni- 
wicaya. 

W. Jesus, Sabbath icunhan asni- 
wicaye cin on, Juda wieasa wan- 
yakapi na on tokel wacinyuzapi 
he. 

A. Singlapi, na tokel okihipi 
kin ktepi k: a heakitapi. ' 

' j 

W. Jesus taku ewicakiya he. 
Markos 2: 27. 

A. “Anpetu Wakan kin he wi- 
easa on kagapi, na wieasa kin is 
Anpetu Wakan kin on kagapi sni” 
eya. 

W. Le on tokel kapi he. 

A. Wieasa owasin i'wastepi kta 
e on Anpetu Wakan kin kagapi, na 
heon etanhan Anpetu Wakan icun- 
han taku waste econpi kta hecin- 
hall he owotanla. 

W. Le on taku un kiksuyapi kta 
iyececa he. 

A. “Anpetu kin he icunhan wi- 
cohan takuni ecaoon kte sni” woo- 
pe kin eye* cin ee, na anpetu kin he 
icunhan wicohan ikeekea, na ma- 
kata woimagaga kin 03’asin unki- 
gnakapi kta iyececa. 

W. Nakun taku he. 

A. Wacantkiye wicohan eeon- 
qonpi kte cin on wacekiya unyanpi 
kta unkokihipi sni e iyowalunyanpi 
kte sni. Ecin hena cekijmpi ito- 
kam nais ohakab econqonpi kta 
iyececa. 

W. Christian woohola wicohan on 
St. Paul taku eya he. Heb. 10: 25. 

A. “Wanjiksi econpi kin ijmeen 
mniciunkiciyapi ece kin he unka- 
yustanpi kte sni” eya. 

WOONSPE lYAMNI 

Tabernacle kin 

W. Tipi Wakan tokaheya kaga- 
pi sni itokab, Juda oyate kin tuktel 
taninyan wocekiye econpi he. 

A. Tabernacle kin ekta, he ima- 
hentu hca Tipiwakanyapi. 

W. Tu^ve on Tabernacle kin he 
kagapi he. 

A. He ekta wakanyan na tanin- 
yan wacekiyapi kta he lyotan Wa- 
sake cm he Moses kahsi. 


W. Tabernacle kin he tnkten to- 
kaheya eglepi he. 

A. Sinai, hewoskan kin entu, na 
Israel oyate kin Canaan makoce 
kin ekta iglakapi qon yuha yapi. 

W. Tabernacle kin he taku. 

A. Wakeya heca. 

W, Taku on kagapi he. 

A. Mazaskazi, mazaska, mazazi 
canwastemna, na ozanpi kin he mi- 
nihiiha to, luta na stan, na taku 
toktokeca on kagapi. (Gli. W. 25 
qa 26.) 

W. Tabernacle kin he el taku 
ognakapi he. 

A. Wotakuye Canwognaka kin, 
Cherubim kin hena, Wazintonpi 
wagna wosnapi kin, Wohuhnage 
wagua wosnapi kin, Aguyapi ito- 
kab gnakapi wagna wotapi kin, 
Mazaskazi petijanjan ihupa kin na 
mazazi cega kin hena. 

W. Wotakuye Canwognaka kin 
he taku he. 

A. He canwognaka wan . ^itim 
can on kagapi na mazaskazi hca 
apawintapi, na he el inyan blaska 
nom, woahope wikcemna kin aowa- 
pi qon, manna cega kin qa Aaron 
tasagye nahea qon hena ognakapi. 

W. Canwognaka kin he tuktel 
j eglepi he. 

I A. Wakan lyotan Wakan oyan- 
I ke wan eciyapi kin entu, he el Wo- 
sna Kaga Itancan kin isnala imahel 
5^a okihi. 

I W. Canwognaka kin taku on 
I akahpapi he. 

i A. Mazaskazi on akahpapi, na 

: le ■ WowaonMla oyanke eciyapi: 

: Taku Wakan el un eekiyapi hee. 
(Gli. 25:11-22.) 

I W. He iwankara Wakantanka 

hel un e taku wowakta yanka he. 

A. Sekina kin, Jehowa Moses 
eciya, “Mahpi^A ogna waonsila 
©yanke kin iwankab m iglutanin 
kta lakas.” (Lewi 16 : 2.) 

W. Tabernacle vail kin he ta- 
ku he. 

A Ozanpi heca, minihuha ska 
to, luta na stan on kagapi, na Tab-- 
ernacle kin na Canwognaka kin 
wicayukinukan kta he Canwogna- 
ka ohomni otkeyapi. 

W. Ozanpi kin he imahel tuwe 
yin kta iyowinkiyapi he, 

A. Wosnakaga Itancan kin ece- 
ela, na omaka iyohi w^ancana econ. 
(Gli. 28:29.) 

W. Uzza eciyapi. Lewd tiyospa- 
ye etanhan, Canwognaka kin yu- 
tan qon tokel iyopeyapi he. 

A. “Wakantanka hel kastaka, 
yunkan hel ta, Wakantanka tacan- 
wognaka kin ikiyela. (2 Sam. 6: 7.) 

W. Canwognaka kin he tuktel 
ehake ognakapi he. 

A. Solomon Tipi Wakan, Jeru- 
salem otouwe el Rage ciqon he ima- 
hel ognakapi. 

W. Tohinni ihangyapi he. 

A. Jesus tonpi sni itokab wani- 
yetu 588 Nebukadnezer Jerusalem 
ihangye cehan, he iyehan huhna- 
gapi kecinpi. 

W. Wowapi Wakan el tuktel he 
cajeyatapi he. 

A, Jeremiah, Wieasa Wokcan 
kin tawowapi kin en wicowoyake 
52 na oegle 12 na 13 entu. 

W. Oegle kin hena yawa wo. 

A. “Nebukadnezer, Babilon wi- 
casayatapi tawaniyetu iunmana- 
pcinyunka kin hee hehan, Nebu- 
zaradan Jerusalem hel hiyu na 
Jehowa ti kin he huhnaga, wica- 
Saj-atapi ti kin nakun, na Jeru- 
salem ogna tipi kin iyuha peta 
on huhnahya, 

/ (To be Continued) 


